UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Tanel Kangert: mäed on alles ees ja loodan veel ühe ilusa etapi teha
#000003
Ainsa Eesti ratturina tänavusel Itaalia velotuuril osalev Tanel Kangert hoiab 15 etapi järel üldarvestuses 26. kohta. Sõita jääb kuus etappi ning EF Pro Cyclingu ridadesse kuuluva Kangerti sõnul läheb ta Giro d'Italia mägisel viimasel nädalal püüdma veel üht kõrget kohta.
#000004
Laupäeval sõidetud temposõidus sai Kangert kõrge seitsmenda koha, mis on tema senistest etapitulemustest parim. Suures pildis 33-aastane rattur oma isiklike esitustega küll rahul ei ole, ent meeskondlikult ollakse Kangerti hinnangul hästi hakkama saadud.
#000005
"Isiklikus plaanis pole ma siiamaani võidusõiduga väga rahul olnud, aga meeskonnaga oleme teinud superhea alguse - kaks etapivõitu (kolmas ja üheksas etapp - toim.) on kirjas ja kahe nädala jooksul on etapi võitnud vaid kuus meeskonda. Ülejäänud 14, kes seal võidusõidul on, ei ole midagi saanud. Oleme väga heas seisus ja meeskonna moraal on kõrge."
#000007
"Igast otsast jääb võimsusest praegu puudu ja nii kõva ma ka ei ole, et kui on lõpp mäkke, et ma jaksaks seal parimatega võidu peale heidelda."
#000008
Kas midagi konkreetset on ka endal kripeldama jäänud? "Mõni etapp oleksin tahtnud kindlasti jooksikute hulgas olla, aga etapi algused on need äramineku kohad alati siledad olnud ja mul lihtsalt ei ole hetkel võimsust," tunnistas Kangert. "Igast otsast jääb võimsusest praegu puudu ja nii kõva ma ka ei ole, et kui on lõpp mäkke, et ma jaksaks seal parimatega võidu peale heidelda. Vahe parimatega on sees ja seda saab tasa teha ainult kavaluse või õige rünnakuga."
#000009
Heites pilgu velotuuri viimasele nädalale, on Eesti rattur siiski pigem optimistlik. "Mäed on ees ja viimane nädal on mul üldjuhul parem, kui esimesed kaks. Vaatame – kui peab paika, siis ma loodan ikkagi ühe ilusa etapi veel teha."
#000010
Kas etapivõit võiks olla realistlik? "See sõltub pigem sellest, mida üldarvestuse mehed teevad – kui väga nad tahavad mõnd etappi ise võita ja kui tihedaks see kokkuvõtte jahtimine läheb. Praegu on kolmandast kuni 11. kohani kõik vist ühe minuti sees. Selles suhtes võidusõit peaaegu alles algab ja pjedestaalikohad on alles jagamata."
#000011
Kangert lisab, et suures pildis on hetkel olulisemad meeskondlikud eesmärgid. "Mägede kuninga särk ongi võib-olla meie kõige suurem eesmärk. Etapivõidud on meil nüüd olemas ja nüüd on vaja üks särk ka kätte saada. Meeskonna koha pealt on see meile kindlasti väga oluline. Ruben Guerrero, kes seda särk kandis, on võimeline selle tagasi võtma. Suured punktid mägede meestele jagatakse sel nädalal ära."
#000012
Võimaliku loobumise osas ratturitega ei konsulteeritud
#000013
Eelmisel nädalal velotuuri n-ö võistlusmullis lahvatanud koroonapuhangu järel katkestasid võistluse Mitchelton-Scotti ja Jumbo-Visma võistkonnad. Rahvusvaheliselt alaliidult (UCI) palus luba võistlus pooleli jätta ka Kangerti tiim, ent rohelist tuld selleks ei saadud. Kangerti sõnul juhtkond seda ratturite endiga ei arutanud.
#000014
"Kiri [UCI-le] tuli juhtkonna poolt, meiega seda ei arutatud. Ju neile tundus olukord hullem kui ta võib-olla kohapeal olles tegelikult on. Võib-olla üritati reageerida enne, kui asi päris halvaks läheb. Nüüd on aga mitu testi vahepeal olnud ja keegi pole enam positiivset proovi andnud. Tegelikult on karavan väga turvaline koht, kus olla," selgitas Kangert, kelle sõnul suurt hirmu viiruse ees ei tuntud.
#000015
"Seda (hirmu koroonaviiruse ees - toim.) oli tunda ühel päeval, kui olid tõsiselt suured küsimärgid selles suhtes, et mis saab. Viimased kolm neli päeva on aga võidusõit olnud selline nagu alati. Kordagi pole sõidu ajal jutuks tulnud, et kas homne päev on start. Kõik on valmis võistlema. Oleme jõudnud juba viimasesse nädalasse ja siin ei ole enam mingit tagasi vaatamist. Olen kindel, et korraldajad näevad olukorda, jälgivad seisu Itaalias ja oht on nii minimaalne, et igal juhul jõuab võidusõit Milanosse välja. Ma enam ei kahtle selles."
#000016
Pühapäeval lõppeval Giro d'Italial jääb sõita veel kuus etappi.
#000017
Austraalia rattur võitis Girol karjääri esimese suurtuuri etapi
#000018
Sloveenia rattur noppis Girol karjääri esimese suurtuuri etapivõidu
#000019
Briti rattur lõpetas karmi tõusu esimesena, Almeida säilitas liidrisärgi
#000020
Kangert sai Giro temposõidus seitsmenda koha
#000021
Ecuadori rattur sai esimese võidu, Kangert kerkis kolm kohta
#000024
Mitchelton-Scotti meeskond jättis Itaalia velotuuri pooleli
#000026
Giro d'Italia suurfavoriit jättis velotuuri pooleli
#000028
Noor sakslane sai hooaja esimesel ühepäevasõidul esimese profivõidu
#000029
Kolmest kolm: Janika Lõiv pani sündmusterohkel etapil oma paremuse taas maksma
#000030
Suurtuuridelt 18 etapivõitu saanud profirattur teeb maanteesõiduga lõpparve
#000032
Janika Lõiv alustas mitmepäevasõitu Hispaanias võiduga
#000034
Mihkels õnnetusest: vaimselt oli läbielamine suur, aga läks väga hästi
#000035
Tesson võitis Gabonis teise etapi ja kerkis liidriks, Lauk 21.
#000036
Gabonis hooaega alustanud Lauk sai avaetapil 16. koha
#000038
Vahtra kukkus hooaja esimesel võistlusel, võidu võttis 20-aastane belglane
#000040
Dennis võitis etapi ja kerkis liidriks, Laas paremate sekka ei mahtunud
#000045
Aasta esimene tippvelotuur algas üllatusvõiduga, Laas 98.
#000047
Laasi võistkond palkas Mark Cavendishi
#000048
Tugev avapoolaeg tõi TalTechile kindla võidu
#000050
Teise järjestikuse kaotuse saanud TalTech/Tradehouse langes teiseks
#000051
Kläbo parandas pühapäeval vead ja ei jäänud Prantsusmaal võiduta
#000052
Aigro jäi lennumäe MK-etapil ülinapilt teisest voorust välja
#000053
Taas häbistava kaotuse saanud tiitlikaitsja Milan püstitas nukra rekordi
#000056
Andersson sai Les Rousses'is teise võidu
#000060
Djokovic võitis 22. suure slämmi turniiri ja kordas rekordit
#000063
Eesti sai EM-i segateatesõidus 14. koha, mehed rajale ei saanud
#000064
Doris Meinbek tuli sisesõudmise Euroopa meistriks
#000065
Hokiliiga liidrite lahingu võitis HK Kurbads
#000066